smcproject/ml-wiki-sentences huggingface dataset:
പുസ്തകക്രമത്തെ റോമൻ അക്കങ്ങളും അദ്ധ്യായങ്ങളെ അറബി അക്കങ്ങളും വഴി സൂചിപ്പിക്കുന്ന പതിവാണ് വിമർശകന്മാർ പൊതുവേ പിന്തുടരുന്നത്.
ഫിനെഗൻസ് വെയ്കിന്റെ കഥാഗതി എന്തെന്ന കാര്യത്തിൽ നിരൂപകന്മാർക്കിടയിൽ അഭിപ്രായസമന്വയമില്ല.
"ഹംഫ്രി ചിമ്പ്ഡെൻ ഈയർവിക്കർ" എന്നയാളുടേയും കുടുംബത്തിന്റേയും ഒരു രാത്രിയിലെ ഉറക്കത്തിനിടെ, അവരുടെ സ്വപ്നങ്ങളും പേക്കിനാവുകളും നോവൽ അവതരിപ്പിക്കുന്നു.
ഡബ്ലിനിലെ ഒരു മദ്യഷാപ്പുകാരനാണ് ഹംഫ്രി.
ഭാര്യ അന്നാ ലിവിയാ പ്ലൂറാബെല്ലിയും, ഇരട്ടപിറന്ന ആണ്മക്കളായ ശേം, ശൗൻ എന്നിവരും മകൾ ഇസബലും ചേർന്നതാണ് അയാളുടെ കുടുംബം.
ഈ കുടുംബത്തെ ഉൾപ്പെടുത്തി ഒരു കഥ പറയുകല്ല ജോയ്സ് ചെയ്യുന്നത്.
ഇതിൽ ഒരു കഥ ഉണ്ടെന്നു തന്നെ പറയുക വയ്യ.
ശിഥിലമായ പലവിധം മനുഷ്യാനുഭവങ്ങളുടെ ചിത്രീകരണത്തിന് ഹംഫ്രിയും കുടുംബവും പ്രയോജനപ്പെടുന്നു എന്നു മാത്രം.
നോവലിന്റെ തുടക്കം, ഒരു വാക്യത്തിന്റെ പകുതിയിൽ ഇങ്ങനെയാണ്: ".....riverrun, past Eve and Adam’s, from swerve of shore to bend of bay, brings us by a commodius vicus of recirculation back to Howth Castle and Environs."
നോവൽ അവസാനിക്കുന്നത്, തുടക്കത്തിലെ അപൂർണ്ണവാക്യത്തിന്റെ ആരംഭം കൊടുത്ത് ഈവിധവും: "A way a lone a last a loved a long the....."
പ്രസിദ്ധീകരണകാലത്തുണ്ടായ നാനൂറോളം നിരൂപണങ്ങളിൽ ചിലത് ഈ കൃതിയെ "ആർക്കും തിരിയാത്ത അസംബന്ധം" എന്നു വിശേഷിപ്പിച്ചപ്പോൾ സവിശേഷ രചനയായി ഇതിനെ കണ്ട മറ്റൊരുവിഭാഗം നിരൂപകർ ജോയ്സിന്റെ പദകുബേരതയിൽ ആശ്ചര്യഭരിതരായി.
ഒന്നും പറയാനില്ലാത്ത രചനയെന്നും വായനക്കാരോട് ആരോടും ചെയ്യരുതാത്തതു ചെയ്യുന്ന കൃതിയെന്നും ഇതു വിശേഷിപ്പിക്കപ്പെട്ടിട്ടുണ്ട്.
അതേസമയം ജി.ഡബ്ലിയൂ.
സ്റ്റോണിയറെപ്പോലുള്ള വിമർശകർ ഇതിലെ ഭാഷയുടെ ദുർഗ്രഹത സമ്മതിച്ചപ്പോഴും, ക്ഷമയോടെയുള്ള വായന ഇതിൽ ലാളിത്യം കൊണ്ടുവരുമെന്നും അർത്ഥം മങ്ങുന്നിടത്ത് സംഗീതം വായനക്കാരനെ കീഴടക്കുമെന്നും കരുതി.
ഭാഷാപരമായ പരീക്ഷണങ്ങളും, ബോധധാരാശൈലിയും, ദുർഗ്രഹമായ സാഹിത്യവിവക്ഷകളും, സ്വപ്നാനുഭവങ്ങളുടെ ധാരാളിത്തവും, പാത്രസൃഷ്ടിയുടേയും കഥാഘടനയുടേയും അസാമ്പ്രദായികതയും മൂലം സാമാന്യവായനക്കാർക്കിടയിൽ ഏറെ പ്രചാരമില്ലാതിരിക്കുന്ന ഈ  കൃതി, ഹാസ്യത്തിന്റെ അനന്തസാദ്ധ്യത പേറുന്നതാണെന്നു പോലും കരുതുന്നവരുണ്ട്.
1939-ൽ ലോകം ഭീഷണമായൊരു മഹായുദ്ധത്തിന്റെ വിളുമ്പിൽ നിൽക്കുമ്പോഴാണ് ഫിനെഗസ് പ്രസിദ്ധീകരിക്കപ്പെട്ടതെന്ന് ഓർമ്മിപ്പിക്കുന്ന ഇംഗ്ലീഷ് ഹാസ്യലേഖകനും ഗാനരചയിതാവുമായ ആന്തണി ബർജസ് അതിന്റെ ഓരോ പുറത്തും പൊട്ടിച്ചിരിയുടെ സാദ്ധ്യത കാണുന്നു.
“ ഫിനെഗൻസ് വെയ്കിനെ നാം സമീപിക്കാറ് ഗൗരവപൂർവമാണ്; പതിനേഴുവർഷമെടുത്ത് എഴുതിയ ഏതു പുസ്തകത്തേയും ഗൗർവപൂർവം കാണുകയും വേണം.  എന്നാൽ.....നമ്മുടെ സമീപനത്തിൽ ഭയഭക്തിഭാവം കലർത്താതിരിക്കാൻ നാം ശ്രദ്ധിക്കണം. യൂളിസിസീനെപ്പോലെ ഇതും മഹത്തായ ഒരു ഹാസ്യദർശനമാണ്. ഓരോ പുറം വായിക്കുമ്പോഴും നമുക്കു കുലുങ്ങിച്ചിരിക്കാൻ കഴിയുന്ന ലോകത്തിലെ ചുരുക്കം പുസ്തങ്ങളിൽ ഒന്ന്. ”
ഫിനെഗൻസ് വെയ്ക്കിനെ ജോയ്സിന്റെ നായകശില്പമായി കരുതിയ അമേരിക്കൻ സാഹിത്യനിരൂപകൻ ഹാരോഡ് ബ്ലൂം, പാശ്ചാത്യലോകത്തെ എക്കാലത്തേയും ഉദാത്തരചനകളുടെ സംഹിതയായി സങ്കല്പിച്ച " വെസ്റ്റൺ കാനനിൽ " അതിന് ഇടം നൽകി.
സൗന്ദര്യാനുഭൂതിയുമായി ബന്ധപ്പെട്ട യോഗ്യതയെ മുഖ്യപരിഗണനയാക്കിയാൽ നമ്മുടെ 'അലങ്കോലയുഗത്തിന്' ഷേയ്ക്സ്പിയറുടേയും ദാന്തെയുടേയും ഔന്നത്ത്യത്തെ സമീപിക്കാവുന്നതിന്റെ പരമാവധിയായി ഫിനെഗൻസ് വെയ്കിനെ കാണാനാകുമെന്നു ബ്ലൂം കരുതി.
൧ "The work is not written in English, or in any other language, as language is commonly known."
അവലംബം 1 2 "Finnegans Wake" The James Joyce Centre, Dublin ↑ Finnegan's Wake : ടിം ഫിനെഗനെക്കുറിച്ചുള്ള ഐറിഷ് നാടോടിപ്പാട്ട് , Brobdingnagin Bards, A Bard's Celtic Lyrics Directory ↑ Padraic Colum, A New Book by James Joyce , 1939 May 7-നു ന്യൂ യോർക്ക് ടൈംസ് ദിനപത്രം പ്രസിദ്ധീകരിച്ച നിരൂപണം, New York Times on The Web ↑ The Guardian, The shock of the new Finnegans Wake by James Joyce - in lieu of review , the Guardian, May 12 1939 ↑ "Nothing’s Impossible: Finnegans Wake Translated into Chinese" , Publishing Perspectives.com ↑ ↑ Restoring James Joyce’s book of the night Archived 2012-09-10 at the Wayback Machine .
, Gordon Bowker, The Times Literary Supplement, 4 ജൂലൈ 2012 ↑ ↑ ഫിലിപ്പ് കിച്ചർ, Joyce's Kaleidoscope: An Invitation to Finnegans Wake (പുറം 19) പുറത്തേയ്ക്കുള്ള കണ്ണികൾ ഫിനെഗൻസ് വെയ്ക് ഓൺ ലൈൻ Archived 2012-12-13 at the Wayback Machine .
, Ebooks@university of Adelaide
ഫിനൈൽകീറ്റോൺയൂറിയ
മനുഷ്യരിൽ കാണപ്പെടുന്ന ഒരു ജനിതക വൈകല്യമാണ് ഫിനൈൽകീറ്റോൺയൂറിയ (PKU).
മനുഷ്യശരീരത്തിലെ ഉപാപചയപ്രക്രിയയിലെ പാകപ്പിഴ മൂലം ഫിനൈൽഅലാനീൻ എന്ന അമിനോ അമ്ലത്തെ ടൈറോസിൻ ആക്കി മാറ്റാനുള്ള രാസാഗ്നിയായ ഫിനൈൽഅലാനിൻ ഹൈഡ്രോക്സിലേസിന്റെ ഉത്പാദനം  നിശ്ശേഷം   നിലയ്ക്കുകയോ   അഥവാ തീരെ കുറഞ്ഞ അളവിൽ മാത്രം നടക്കുകയോ ചെയ്യുന്നു.
ഇക്കാരണത്താൽ ശരീരത്തിൽ ഫിനൈൽഅലാനീൻറെ അളവ്  ക്രമാതീതമായി വർധിക്കുകയും അത്യന്തം ഹാനികരമായ ഫെനൈൽ പെറുവിക് ആസിഡ് പോലുള്ള ഉപോൽപ്പന്നങ്ങളായി രാസമാറ്റം ചെയ്യപ്പെടുകയും ചെയ്യുന്നു.
തക്കസമയത്ത് വേണ്ടപോലെ ചികിത്സിക്കാതിരുന്നാൽ  ബുദ്ധിമാന്ദ്യത്തിനും അപസ്മാരം പോലുള്ള രോഗങ്ങൾക്കും മറ്റു മാനസികവൈകല്യങ്ങൾക്കും ഈയവസ്ഥ കാരണമായേക്കും.
കൂടാതെ ശരീരത്തിൽനിന്നു ദുർഗന്ധം വമിച്ചേക്കാം,  വിളർച്ചയും കണ്ടേക്കാം .
മാതാപിതാക്കളിൽ നിന്നു പൈതൃകമായി ലഭിക്കുന്നതാണ് ഈ രോഗം.
PAH എന്ന ജീനിൻറെ രണ്ടു പകർപ്പുകളിലും ഒരേയിടത്ത് പകപ്പിഴയുണ്ടായാലേ  രോഗം പ്രകടമാവൂ .
അല്ലെങ്കിൽ രോഗലക്ഷണങ്ങൾ ഉണ്ടാവില്ല.
ഫിനൈൽഅലാനിൻ അടങ്ങിയ ഭക്ഷണങ്ങൾ  കഴിവതും ഒഴിവാക്കുകയും പ്രത്യേക പോഷകങ്ങൾ  നല്കുകയുമാണ് ചികിത്സാരീതി.
രോഗം സ്ഥിരീകരിച്ചയുടൻ ഭക്ഷണരീതി അവലംബിക്കേണ്ടതുണ്ട് .
ശിശുക്കൾക്ക്  വളരെ കുറച്ചുമാത്രം മുലപ്പാൽ നൽകുകയും പകരം ഡോക്റ്റർ നിർദ്ദേശിച്ച പ്രകാരം പ്രത്യേകം തയ്യാറാക്കിയ ഭക്ഷണം നൽകുകയും വേണം.
ഈ ഭക്ഷണരീതി ആജിവനാന്തം തുടരേണ്ടതുണ്ട്.
ഇടക്കിടെ രക്തപരിശോധന നടത്തി രോഗവാസ്ഥയിൽ മാറ്റമുണ്ടോ എന്നു കണ്ടെത്തുകയും വേണം.
സാപ്രോടെറിൻ ഡൈഹൈഡ്രോക്ലോറൈഡ് എന്ന ഔഷധം ചിലർക്കെങ്കിലും ഉപകാരപ്രദമായിട്ടുണ്ട്.
ശിശുക്കളിൽ പന്തീരായിരത്തിൽ ഒരാൾക്ക് എന്നതോതിൽ ഈ രോഗം കാണപ്പെടുന്നു.
രോഗത്തിന് ലിംഗവിവേചനമില്ല.
1934-ൽ ഇവർ അസ്ബിയോൺ ഫോളിംഗ് എന്ന നോർവീജിയൻ ഡോക്റ്ററാണ് ഈ രോഗത്തെ തിരിച്ചറിഞ്ഞത് , .
മൂത്രത്തിൽ ഫിനൈൽകീറ്റോണിൻറെ (ഫിനൈൽ പൈറുവേറ്റ്) ആധിക്യം കണ്ടെത്തിയ   ലിയണൽ പെൻറോസ് എന്ന ബ്രിട്ടീഷ് ഡോക്റ്ററാണ്  രോഗത്തിന് ഫിനൈൽകീറ്റോൺയൂറിയ എന്ന പേരു നല്കിയത് .
ഭക്ഷണത്തിനുള്ള പങ്ക്  നിർണയിക്കപ്പെട്ടത് 1953-ലാണ്.
ജീൻ തെറാപി ഏറെ പ്രതീക്ഷക്കു വക നൽകുന്നുണ്ടെങ്കിലും  ഇനിയും പഠനങ്ങൾ നടത്തേണ്ടതുണ്ട് , , , .
നവജാതശിശുക്കളിൽ രോഗലക്ഷണങ്ങൾ ഉടൻതന്നെ കാണപ്പെടാറില്ല.
മൂന്നു മുതൽ ആറു മാസം വരെയുള്ള കാലയളവിൽ രോഗം പ്രകടമാകും.
വളർച്ച മുരടിക്കൽ, ബുദ്ധിമാന്ദ്യം , മൂത്രത്തിലും ശ്വാസത്തിലും ദുർഗന്ധം, വിളർച്ച.
അപസ്മാരം, വിറയൽ എന്നിവ രോഗലക്ഷണങ്ങളാണ് .
ഗുത്രി കാർഡ് ടെസ്റ്റിനായി നവജാതശിശുക്കളിൽനിന്ന് രക്തമെടുക്കുന്ന രീതി രോഗനിർണയം
ഗുത്രി കാർഡ് സ്ക്രീനിംഗ് എന്ന പദ്ധതിയുപയോഗിച്ച് നവജാതശിശുക്കളിൽ,  മൂന്നുദിവസത്തിനകം   പികെയു ഉൾപെടെ മറ്റു പല രോഗങ്ങളും നിർണയിക്കപ്പെടുന്നു , ,.
അമേരിക്കൻ ഡോക്റ്റർ റോബർട്ട് ഗുത്രിയും സഹപ്രവർത്തകരും ചേർന്നാണ് ഈ ടെസ്റ്റ്  രൂപപ്പെടുത്തിയെടുത്തത്.
ശിശുവിൻറെ കുതികാലിൽനിന്നുള്ള  ഏതാനും തുള്ളി രക്തം പരിശോധനക്ക് വിധേയമാക്കുന്നു.
ഫിനൈൽഅലാനിൻ ഹൈഡ്രോക്സിലേസ് എന്ന രാസാഗ്നി രക്തത്തിലുണ്ടോ  എന്നു കണ്ടെത്തുകയാണ് ലക്ഷ്യം .
പികെയു: ഗുരുതരവും അല്ലാത്തതും
രക്തത്തിൽ ഫിനൈൽഅലാനിൻറെ അളവ് എത്രയുണ്ട്  എന്നതനുസരിച്ച്  പികെയു ഗുരുതരമാണോ അല്ലയോ എന്നു നിർണയിക്കപ്പടുന്നു.
ഒരു ഡെസിലിറ്റർ രക്തത്തിൽ ഫിനൈൽഅലാനിൻറെ  അളവ്  സാധാരണയായി 2മില്ലിഗ്രാമിൽ താഴെയാണ്.
2മുതൽ 6 മില്ലിഗ്രാം വരെയുള്ള അവസ്ഥ ആശങ്കയുളവാക്കുന്നതാണ്.
20മില്ലിഗ്രാമോ അതിൽ കൂടുതലോ ആയാൽ  സ്ഥിതി ഗുരുതരം എന്നു വിശേഷിപ്പിക്കപ്പെടുന്നു .
ജനിതക കാരണങ്ങൾ
ഫിനൈൽഅലാനിൻ ഹൈഡ്രോക്സിലേസ് ( പിഎഎച് എന്നു ചുരുക്കം) എന്ന രാസാഗ്നിയുടെ വിവരങ്ങളടങ്ങിയിരിക്കുന്ന പിഎഎച്  ജീനിലെ തകരാറാണ് മൂലകാരണം.
ഓരോ ജീനിനും അച്ഛനിൽനിന്നും അമ്മയിൽ നിന്നും ലഭിക്കുന്ന  ഓരോ കോപ്പികളുണ്ടെന്നിരിക്കെ, രണ്ടിലും  തകരാറുണ്ടെങ്കിലെ രോഗം പ്രകടമാവൂ ,.
ക്രോമസോം -12-ലാണ്  പിഎഎച് ജീൻ ഉള്ളത്.
അതിൻറെ സ്ഥാനവും കൃത്യമായി അടയാളപ്പെടുത്തപ്പെട്ടിട്ടുണ്ട് (12q23.2) .
അതായത് പന്ത്രണ്ടാമത്തെ ക്രോമോസോമിൻറെ നീളംകൂടിയ ഭാഗത്ത്(q arm)  23.1ഖണ്ഡത്തിലാണ്  പിഎഎച് ജീൻ സ്ഥിതി ചെയ്യുന്നത്.
മാതാപിതാക്കളിൽനിന്ന് ജനിതകവിവരങ്ങൾ മക്കളിലേക്ക്.
R പിഴവുകളില്ലാത്ത പിഎഎച് ജീനും, r പിഴവുള്ള പിഎഎച് ജീനും
മസ്തിഷ്കത്തിൻറെ  വൈവിധ്യമാർന്ന പ്രവർത്തനങ്ങൾക്ക്  അത്യന്താപേക്ഷിതമാണ് ഡോപാമിൻ എന്ന രാസസംയുക്തം.
ഉപാപചയപ്രക്രിയയിലൂടെ  ശരീരം , ഫിനൈൽഅലാനിനെ ആദ്യം ടൈറോസിനായും അടുത്തപടി എൽ ഡോപയായും പിന്നീട് ഡോപാമിനായും  മാറ്റിയെടുക്കുന്നു.
ഫിനൈൽഅലാനിനെ ടൈറോസിനായി മാറ്റുന്ന ആദ്യ പടവ് തന്നെ തടസ്സപ്പെടുന്നതിനാൽ ഡോപാമിൻ ഉത്പാദനം നടക്കുന്നതേയില്ല.
ഇതാണ് ബുദ്ധിമാന്ദ്യത്തിനും മറ്റു മസ്തിഷ്കസംബന്ധിയായ തകരാറുകൾക്കും കാരണം.
ചർമത്തിന്  ഇരുണ്ട നിറം നൽകുന്ന മെലാനിൻ എന്ന വർണപദാർഥത്തിൻറെ  നിർമാണവും ടൈറോസിനിൽ നിന്നാണ്.
അതിനാൽ ടൈറോസിൻറെ ലഭ്യത കുറയുമ്പോൾ  മെലാനിൻറെ ഉത്പാദനവും നിലയ്ക്കും.
അതുകൊണ്ടാണ് പികെയു രോഗികളിൽ വിളർച്ച കാണപ്പെടുന്നത് .
രക്തത്തിൽ   അളവ് ക്രമാതീതമായി വർദ്ധിക്കുന്ന ഫിനൈൽഅലാനിൻ രാസപ്രക്രിയയിലൂടെ   ആദ്യം ഫിനൈൽപൈറുവേറ്റായും (ഫിനൈൽകീറ്റോൺ) പിന്നീട് ഫിനൈൽലാക്റ്റേറ്റ്, ഫിനൈൽഅസറ്റേറ്റ് എന്നിവയായും മാറുന്നു.
ഈ രാസസംയുക്തങ്ങളാണ്, ശരീരത്തിൻറെ ദുർഗന്ധത്തിനു കാരണം .
ചികിത്സിച്ചു മാറ്റാവുന്ന രോഗമല്ല, പികെയു .
രക്തത്തിൽ ഫിനൈൽഅലാനിൻറെ അളവ് ക്രമതീതമായി വർധിക്കുന്നതാണ് രോഗകാരണമെന്നതിനാൽ   ഫിനൈൽഅലാനിൻ അടങ്ങിയ ഭക്ഷണങ്ങൾ  കഴിവതും ഒഴിവാക്കുകയാണ്  മുഖ്യചികിത്സാവിധി.
രോഗിയുടെ സമഗ്രമായ ആരോഗ്യത്ത മുൻനിറുത്തി ഡോക്റ്റർ  ഭക്ഷണചാർട്ട് നിർദ്ദേശിക്കുന്നു .
കുവാൻ എന്ന പേരിൽ  ബയോമറിൻ ഔഷധ കമ്പനി പുറത്തിറക്കിയ സാപ്രോടെറിൻ ഡൈഹൈഡ്രോക്ലോറൈഡ് എന്ന ഔഷധത്തിന്   അമേരിക്കൻ ഗവണ്മെൻറ്  അംഗീകാരം നല്കിയിട്ടുണ്ട് .
ഈ ഓഷധം രക്തത്തിൽ ഫിനൈൽഅലാനിൻറെ അളവ് ൊരു പരിധി വരെ കുറയ്ക്കാൻ സഹായിക്കുന്നു.
ജീൻ തെറാപിയിലൂടെ രോഗം പൂർണമായും ഇല്ലാതാക്കാനുള്ള ശ്രമങ്ങൾ നടന്നുകൊണ്ടിരിക്കുന്നു .
അവലംബം 1 2 ↑ 1 2 3 ↑ ↑ ↑ 1 2 1 2 ↑ {{ cite journal }} : Cite journal requires | journal= ( help ) ↑ ↑ 1 2 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ഫിനക്കിൾ ഇംഗ്ലീഷ് വിലാസം https://ml.wikipedia.org/wiki/Finacle
ലോകത്താകമാനം ബാങ്കിങ്ങ് വ്യവസായത്തിൽ ഉപയോഗിക്കുന്ന ഒരു ധനകാര്യ സോഫ്റ്റ്‌വെയർ ആണ് ഫിനക്കിൾ (Finacle) .
ഇന്ത്യയിലെ സോഫ്റ്റ്‌വെയർ കമ്പനിയായ ഇൻഫോസിസ് ആണ് ഇത് വികസിപ്പിച്ചത്.
84 രാജ്യങ്ങളിലായി 45 കോടിയോളം ബാങ്ക് ഇടപാടുകാർക്ക് ഇതിന്റെ സേവനം ലഭ്യമാണ്.
ഇത് ബാങ്കിങ്ങ് സേവനം ഉപയോഗിക്കുന്നവരുടെ ഏതാണ്ട് 18 ശതമാനത്തോളം വരും.
അവലംബം പുറത്തേക്കുള്ള കണ്ണികൾ Finacle
ഫിനിസ്റ്റ്, ദ ബ്രേവ് ഫാൽക്കൺ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
Finist, the Brave Falcon Finist, the Brave Falcon
1976 ലെ സോവിയറ്റ് സ്ലാവിക് ഫാന്റസി സാഹസിക ചിത്രമാണ് ഫിനിസ്റ്റ്, ദ ബ്രേവ് ഫാൽക്കൺ (റഷ്യൻ: Финист - Ясный сокол, romanized: Finist - Yasnyy sokol)   ഗോർക്കി ഫിലിം സ്റ്റുഡിയോ (യാൽറ്റ ബ്രാഞ്ച്) നിർമ്മിച്ച ഈ ചിത്രം ഗെന്നഡി വാസിലിയേവ് സംവിധാനം ചെയ്തു.
ഐ. ഷെസ്റ്റാക്കോവിന്റെ അതേ പേരിലുള്ള കഥ ദി ഫെദർ ഓഫ് ഫിനിസ്റ്റ് ദ ഫാൽക്കണിനെ അടിസ്ഥാനമാക്കിയുള്ളതാണ് ഈ ചിത്രം.
ഫിനിസ്റ്റ്, ദ ബ്രേവ് ഫാൽക്കൺ പ്രശസ്ത ഫാന്റസി ചലച്ചിത്ര സംവിധായകൻ അലക്സാണ്ടർ റൂവിന്റെ അവസാന പ്രോജക്റ്റായിരുന്നു, അദ്ദേഹം തിരക്കഥയെഴുതി സംവിധാനം ചെയ്യാൻ പോകുകയായിരുന്നു, പക്ഷേ നിർമ്മാണം ആരംഭിക്കുന്നതിന് മുമ്പ് അദ്ദേഹം മരിച്ചു.
അദ്ദേഹത്തിന്റെ സ്മരണയ്ക്കായി ഈ സിനിമ സമർപ്പിച്ചു.
പുരാതന കാലത്ത്, ഒരു ഫാൽക്കണുമായി ചങ്ങാതിമാരായ ഫിനിസ്റ്റ് എന്ന പേരിൽ ഒരു ലളിതമായ ഉഴവുകാരൻ റഷ്യയിൽ താമസിച്ചിരുന്നു.
റഷ്യയെ പിടിക്കാൻ ആഗ്രഹിക്കുന്ന ശത്രുക്കളെക്കുറിച്ച് ഫാൽക്കൺ ഫിനിസ്റ്റിന് മുന്നറിയിപ്പ് നൽകുന്നു.
ഫിനിസ്റ്റ് വിദേശ ആക്രമണകാരികളെ വിജയകരമായി തുരത്തുന്നു.
റഷ്യയിൽ ഒരു ബോഗറ്റിർ-ഡിഫൻഡറുടെ ആവിർഭാവത്തിൽ മറുവശത്ത് അതൃപ്തിയുണ്ട്.
അവരുടെ തലവൻ, മന്ത്രവാദിയായ കാർട്ടൗസ്-റെഡ് മീശ, നായകനെ ഒഴിവാക്കാൻ തന്റെ സഹായി കാസ്‌ട്രിയൂക്കിനെ അയക്കുന്നു.
വഞ്ചന ഉപയോഗിച്ച് അവൻ ഫിനിസ്റ്റിനെ ഒരു തടവറയിലേക്ക് ആകർഷിക്കുകയും അവിടെ അവനെ മയക്കി ഒരു രാക്ഷസനായി മാറ്റുകയും ചെയ്യുന്നു.
അവലംബം External links ഫിനിസ്റ്റ്, ദ ബ്രേവ് ഫാൽക്കൺ ഇന്റർനെറ്റ് മൂവി ഡാറ്റാബേസിൽ
ഫിനീഷ്യൻ സംസ്കാരം ഇംഗ്ലീഷ് വിലാസം https://ml.wikipedia.org/wiki/Phoenicia
ഇന്നത്തെ ലെബനൻ കേന്ദ്രമാക്കി 1200 BC–539 BC കാലഘട്ടത്തിൽ നിലനിന്നിരുന്ന പുരാതന സെമെടിക് സംസ്കാരമാണ് ഫിനീഷ്യൻ സംസ്കാരം ((UK /fɨˈnɪʃə/ or US /fəˈniːʃə/;[2] from the Greek: Φοινίκη, Phoiníkē; Arabic: فينيقية‎, Fīnīqīyah)) .
ടൈഗ്രിസ് , യൂഫ്രട്ടീസ് , നൈൽ നദികളുടെ തടങ്ങളിൽ , ഫെർറ്റൈൽ ക്രസന്റ് എന്ന് വിളിച്ചിരുന്ന പ്രദേശങ്ങളിൽ ഈ സംസ്കാരം വികാസം പ്രാപിച്ചു.
ബിബ്ലസ് (Byblos 1200 BC–1000 BC), ടൈർ (Tyre 1000 BC–333 BC), കാർത്തേജ് (333 BC–149 BC) എന്നീ നഗരങ്ങൾ ആയിരുന്നു ഈ സംസ്കാരത്തിൻറെ തലസ്ഥാനങ്ങൾ
അൾജീരിയ , സൈപ്രസ് , ഫ്രാൻസ് , ഗ്രീസ് , ഇസ്രയേൽ , ഇറ്റലി , ജോർദാൻ , ലെബനൻ , ലിബിയ , മാൾട്ട , മൊറോക്കോ , പോർചുഗൽ , സ്പെയിൻ , സിറിയ , ടുണീഷ്യ , ടർക്കി എന്നീ രാജ്യങ്ങളിൽ ഈ സംസ്കാരം നിലനിന്നിരുന്നു.
ഫിനീഷ്യൻ സംസ്കാരത്തിലെ പ്രധാന നഗരങ്ങൾ എല്ലാം മദ്ധ്യധരണ്യാഴിയുടെ തീരങ്ങളിൽ ആയിരുന്നു.
സമുദ്ര സഞ്ചാരങ്ങളിലും അതുവഴി ഉള്ള വ്യാപാരങ്ങളിലും ആയിരുന്നു ഫീനീഷ്യർ പ്രസിദ്ധി നേടിയിരുന്നത്.
ഗാലി (Galley) എന്ന കപ്പലുകളിൽ ഇവർ സഞ്ചരിച്ചു.
ബൈറീം (bireme) എന്നയിനം യുദ്ധക്കപ്പലുകൾ ഫിനീഷ്യരുടെ കണ്ടുപിടിത്തമാണ്.
മ്യൂറെക്സ് എന്നയിനം കടൽ ഒച്ചുകളിൽ നിന്നും നിർമ്മിക്കുന്ന ഊത വർണ്ണവസ്തുവിന്റെ വിപണനത്തിലും ഇവർ കുത്തക കൈവരിച്ചിരുന്നു അവലംബം
ഫിദൽ കാസ്ട്രോക്ക് എതിരെയുള്ള വധ ശ്രമങ്ങൾ ഇംഗ്ലീഷ് വിലാസം https://ml.wikipedia.org/wiki/Assassination_attempts_on_Fidel_Castro 1959 ലെ ക്യൂബൻ വിപ്ലവത്തിന് തൊട്ടുപിന്നാലെ ഫിഡൽ കാസ്ട്രോ വാഷിംഗ്ടൺ ഡി.സി സന്ദർശിക്കുന്നു.
ക്യൂബയുടെ മുൻ പ്രസിഡന്റും കമ്മ്യൂണിസ്റ്റ് വിപ്ലവകാരിയും ആയ ഫിദൽ  കാസ്ട്രോയെ വധിക്കാൻ  അമേരിക്കൻ രഹസ്യാന്വേഷണ ഏജൻസി സി ഐ എ നിരവധി തവണ ശ്രമിച്ചിരുന്നു.
638 തവണ അമേരിക്ക ഫിദലിനെ വധിക്കാൻ ശ്രമിച്ചുവെങ്കിലും എല്ലാ ശ്രമങ്ങളും പരാജയമടയുകയായിരുന്നു.
ക്യൂബൻ വിപ്ലത്തിലൂടെ അമേരിക്കയുടെ പാവ സർക്കാരായിരുന്ന ഫുൾജെൻസിയോ ബാറ്റിസ്റ്റ സർക്കാരിനെ പരാജയപ്പെടുത്തി ഫിദൽ കാസ്ട്രോയുടെ നേതൃത്തിലുള്ള കമ്മ്യൂണിസ്റ്റ് സർക്കാർ അധികാരത്തിലെത്തി.
അമേരിക്കയുടെ നേതൃത്വത്തിൽ ക്യൂബയിൽ നിലനിന്നിരുന്ന എല്ലാ വാണിജ്യ സ്ഥാപനങ്ങളും ദേശസാൽക്കരിക്കാൻ ഫിദൽ തീരുമാനിച്ചു.
ക്യൂബ ഒരു കമ്മ്യൂണിസ്റ്റ് ശക്തിയായി വികസിക്കുന്നത് അമേരിക്കയുടെ അപ്രീതിക്കു കാരണമായി.
ഫിദലിനെ വധിക്കാൻ അമേരിക്ക രഹസ്യമായി തീരുമാനിച്ചു.
ആദ്യകാല വധശ്രമങ്ങൾ
ഫിദലിനെ വധിക്കാൻ കെന്നഡി സർക്കാരിൽ നിന്നും സി.ഐ.എക്ക് മേൽ സമ്മർദ്ദമുണ്ടായിരുന്നുവെന്ന് സി.ഐ.എ മുൻ ഡയറക്ടറായിരുന്ന റിച്ചാർഡ് ഹെംസ് വെളിപ്പെടുത്തിയിട്ടുണ്ട്.
കെന്നഡിയെ സംതൃപ്തനാക്കാൻ വേണ്ടി, ഫിദലിനെതിരേ എണ്ണമറ്റ വധശ്രമങ്ങൾ സി.ഐ.എ നടത്തിയിട്ടുണ്ട്.
1960 ഓഗസ്റ്റിനു മുമ്പ് 1960 ഓഗസ്റ്റ് മുതൽ  1961 ഏപ്രിൽ വരെ 1961 ഏപ്രിൽ മുതൽ  1961 അവസാനം വരെ 1961 ന്റെ അവസാനം മുതൽ 1962 വരെ 1962 ന്റെ അവസാനം മുതൽ  1963 അവസാനം വരെ
സി.ഐ.എ ഫിദലിനെ വധിക്കാൻ അമേരിക്കയിലെ ചില അധോലോക സംഘങ്ങളെ ഏൽപ്പിച്ചിരുന്നു.
ഫിദലിനുള്ള ഭക്ഷണത്തിൽ വിഷം കലർത്തി വധിക്കാനുള്ള പദ്ധതി പരാജയപ്പെട്ടു.
ബേ ഓഫ് പിഗ്സ്‌ ആക്രമണത്തോടെ പിന്നീട് ഈ കുറ്റവാളികൾ ഫിദലിനെതിരേയുള്ള വധശ്രമങ്ങളിൽ നിന്നും തൽക്കാലത്തേങ്കിലും പിന്തിരിയുകയായിരുന്നു.
പിന്നീടുള്ള വധശ്രമങ്ങൾ
1960–1965 കാലഘട്ടത്തിൽ സി.ഐ.എ ഫിദലിനെ വധിക്കാനായി എട്ടു ശ്രമങ്ങൾ നടത്തി.
വിവിധ കാലയളവിലായി ഫിദലിനെ വധിക്കാൻ സി.ഐ.എ 638 ശ്രമങ്ങൾ നടത്തിയിരുന്നുവെന്ന് ഫിദലിന്റെ സുരക്ഷാചുമതലയുള്ള ഉദ്യോഗസ്ഥൻ ഫാബിയാൻ എസ്കലന്റേ വെളിപ്പെടുത്തിയിട്ടുണ്ട്.
അമേരിക്കൻ പ്രസിഡന്റുമാരുടെ കാലത്തു ഫിദലിനെതിരേ നടന്ന വധശ്രമങ്ങൾ അമേരിക്കൻ പ്രസി‍ഡന്റ് കാലഘട്ടം വധശ്രമങ്ങൾ ഡ്വൈറ്റ് ഐസനോവർ 1959–1961 38 ജോൺ എഫ്. കെന്നഡി 1961–1963 42 ലിൻഡൻ ബി. ജോൺസൺ 1963–1969 72 റിച്ചാർഡ് നിക്സൺ 1969–1974 184 ജിമ്മി കാർട്ടർ 1977–1981 64 റൊണാൾഡ് റീഗൻ 1981–1989 197 ജോർജ്ജ് എച്ച്.ഡബ്ല്യു. ബുഷ് 1989–1993 16 ബിൽ ക്ലിന്റൺ 1993–2000 21
ചില വധശ്രമങ്ങൾ ക്യൂബയിലെ കമ്മ്യൂണിസ്റ്റ് സർക്കാരിനെ അട്ടിമറിക്കാൻ ഉള്ള സി.ഐ.എ യുടെ പദ്ധതിയായ ഓപ്പറേഷൻ മംഗൂസിന്റെ ഭാഗമായിരുന്നു.
വിഷം കലർത്തിയ സിഗാറുകൾ, ക്ഷയരോഗാണുക്കളുള്ള നീന്തൽ വസ്ത്രങ്ങൾ, പൊട്ടിത്തെറിക്കുന്ന സിഗാറുകൾ എന്നിവയിലൂടെയൊക്കെയായിരുന്നു ഫിദലിനെതിരേ നടന്ന വധശ്രമങ്ങൾ.
സ്കൂബാ ഡൈവിങ്ങും, സിഗാറുകളും ഫിദലിന്റെ ഇഷ്ടപ്പെട്ട വിനോദങ്ങളായിരുന്നു.
1985 ൽ ഫിദൽ പൂർണ്ണമായും പുകവലി നിറുത്തിയിരുന്നു.
ക്യൂബയിലുള്ള ഏഏണസ്റ്റ് ഹെമിങ്‌വേയുടെ സ്മാരകസന്ദർശത്തിനിടയിൽ ഫിദലിനെ വധിക്കാനും ഒരു ശ്രമം നടന്നിരുന്നു.
ഫിനാൻഷ്യൽ സിസ്റ്റം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 ജൂലൈ മുതൽ തുടരുന്നു.
സമ്പാദിയ്ക്കുന്നവരിൽ നിന്നും വായ്പക്കാരിലേക്ക് വിഭവങ്ങൾ കൈമാറ്റം ചെയ്യുന്നതിനു സൗകര്യം നൽകുന്ന ഒരു കൂട്ടം സ്ഥാപനങ്ങൾ, വിപണികൾ,ഉപകരണങ്ങൾ എന്നിവയെ സൂചിപ്പിക്കുന്ന സംജ്ഞയാണ് 'സമ്പദ്വ്യവസ്ഥ' അഥവ ഫിനാൻഷ്യൽ സിസ്റ്റം.
പ്ലെഷേയ്‌വോ ഒസിറോ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Pleshcheyevo_Ozero_National_Park
പ്ലെഷേയ്‌വോ ഒസിറോ ദേശീയോദ്യാനത്തിൽ (Russian: Плещеево озеро (национальный парк) )  പ്ലെഷേയ്‌വോ തടാകവും സമീപപ്രദേശങ്ങളും ഉൾപ്പെടുന്നു.
ഈ തടാകം വിനോദസഞ്ചാരത്തിനും അതുപോലെതന്നെ സ്വാഭാവികമായ വാസസ്ഥലമെന്ന നിലയിലും വളരെ പ്രശസ്തമാണ്.
റഷ്യൻ സാർ ചക്രവർത്തിമാരുടെ മുൻകാല റിസോർട്ട് ആയിരുന്നു ഇവിടം.
മോസ്ക്കോയിൽ നിന്ന് വടക്കു- കിഴക്കായി ഏകദേശം 130 കിലോമീറ്റർ മാറി വോൾഗയുടെ ഉയർന്ന തലത്തിലുള്ള നദീതടത്തിൽ, കിഴക്കൻ യൂറോപ്യൻ സമതലത്തിലാണ് ഈ തടാകം സ്ഥിതിചെയ്യുന്നത്.
തടാകത്തിന്റെ തെക്കു- കിഴക്കൻ തീരത്താണ് യാരോസ്ലാവ്ല് ഒബ്ലാസ്റ്റിലെ പെരെസ്ലാവ്ല്- സലെസ്സ്ക്കി എന്ന റിസോർട്ട് പട്ടണം സ്ഥിതിചെയ്യുന്നത്.
ജീവികൾ "Ryapushka", a freshwater whitefish of the lake Ryapushka on the coat of arms of the local town of Pereslavl-Zalessky ഇതും കാണുക റഷ്യയിലെ സംരക്ഷിതപ്രദേശങ്ങൾ അവലംബം
പ്ലേഗ് ഇംഗ്ലീഷ് വിലാസം https://ml.wikipedia.org/wiki/Plague
ഒരു ജന്തുജന്യ രോഗമാണ് (Zoonoses) പ്ലേഗ് .
യെഴ്സീനിയ പെസ്ടിസ് (Yersenia pestis ) എന്ന ബാക്ടീരിയ , എലി , എലിച്ചെള്ള് എന്നിവയാണ് മാരകമായ ഈ പകർച്ച രോഗത്തിന് കാരണക്കാർ.
ഈ ബാക്ടീരിയ മുഖ്യമായും എലിച്ചെള്ളിലും , തുടർന്ന്   എലിയിലും,മനുഷ്യരിലും പ്ലേഗ്  ഉണ്ടാക്കുന്നു.
ഫ്രാൻസിലെ അലെക്സാണ്ടെർ യെര്സിൻ (Alexandre Yersin ), ജപ്പാനിലെ  ഷിബസബുരോ കിടസാടോ (Shibasaburo Kitasato)  എന്നിവർ 1894 ൽ  ഹോങ്കോങ്ങിൽ വച്ചാണ് ഈ ബാക്ടീരിയയെ തിരിച്ചറിഞ്ഞത് .
എലിച്ചെള്ള് ആണ് രോഗവാഹക കീടം (Vector ), എന്ന് 1898 ല് കണ്ടെത്തിയത്  ഫ്രഞ്ച് ശാസ്ത്രജ്ഞൻ ആയ  പൌൾ-ലൌഇസ്  സൈമോണ്ട് (Paul-Louis Simond ) ആയിരുന്നു.
പ്ലേഗിന്റെ ചരിത്രം
രേഖപ്പെടുത്തപ്പെട്ട ചരിത്രത്തിൽ തന്നെ പ്ലേഗ് മൂന്നു പ്രാവശ്യം പടർന്നു പിടിച്ചിട്ടുണ്ട്.
ജസ്റ്റെനിയൻ (Justinian) പ്ലേഗ് എന്നറിയപ്പെടുന്ന - ക്രിസ്തബ്ദതിന്റെ തുടക്കത്തിൽ അനേകായിരങ്ങളെ കൊന്നൊടുക്കിക്കൊണ്ട് 0542-ൽ തുടങ്ങിയ വൻ മഹാമാരി (great pandemic) - 100 ദശലക്ഷം പേരെയും, 1346-ൽ ആരംഭിച്ച്‌, മൂന്നു ശതാബ്ദം നീണ്ടു നിന്ന മഹാമാരി 25 ദശലക്ഷം പേരെയും വക വരുത്തി.
മൂന്നാമത്തേത് 1894-ഇൽ ആരംഭിച്ച് 1930 വരെ നീണ്ടു നിന്നു.
1950-ഇൽ 40,484 മരണങ്ങൾ ഉണ്ടായപ്പോൾ 1984-ഇൽ 3,037 മരണങ്ങളായി കുറഞ്ഞു.
2001-ൽ 175 മരണങ്ങൾ മാത്രമേ ഉണ്ടായുള്ളൂ.
ചരിത്രാതീത കാലങ്ങളെക്കുറിച്ചുള്ള സൂചകങ്ങളായി പരിഗണിക്കുന്ന മതഗ്രന്ഥങ്ങളിലും ഇതിനെക്കുറിച്ചുള്ള പരാമർശങ്ങൾ വരുന്നു.
പ്ലേഗ് എന്ന പകർച്ചവ്യാധിയെക്കുറിച്ച് വേദപുസ്തകത്തിൽ പരാമർശിച്ചിട്ടുണ്ട്.
ചത്ത എലികളെ കണ്ടാൽ ഉടൻ തന്നെ താമസ സ്ഥലം ഉപേക്ഷിക്കണം എന്ന് ഭാഗവതത്തിൽ ഉപദേശിക്കുന്നതും ഇതിനോടനുബന്ധിച്ചായിട്ടാണ് കരുതപ്പെടുന്നത്.
ദക്ഷിണ കിഴക്കൻ ഏഷ്യൻ രാജ്യങ്ങളിൽ
ദക്ഷിണ കിഴക്കൻ ഏഷ്യൻ രാജ്യങ്ങളിൽ,  പ്ലേഗിന്റെ  പ്രകൃതിജന്യ  ഉറവിടമായ എലികൾ ,  സ്രാങ്ക് തുടങ്ങി  കരണ്ട് തിന്നുന്ന പല വന്യ ജീവികളിലും    ഈ രോഗം ഇപ്പോഴും നിലനിൽക്കുന്നുണ്ട് .
കരണ്ട് തിന്നുന്ന വന്യ ജീവി ആയ  ടാട്ടെര ഇൻഡിക (Tatera indica ) ആണ് ഇന്ത്യയിൽ ഈ രോഗത്തിന്റെ സംഭരണികൾ.
( Reservoir of  infection  ).
അതിനാൽ പ്ലേഗ് നിരീക്ഷണ നിയന്ത്രണ നടപടികളിൽ അലംഭാവം പാടില്ല.
അവസാനത്തെ പ്ലേഗ് ശ്രീലങ്കയിൽ 1938  ലും, തായിലണ്ടിൽ 1952 ലും, നേപ്പാളിൽ 1968 ലും  റിപ്പോർട്ട് ചെയ്യപ്പെട്ടു.
ഇന്ത്യയിൽ 2002 ലും.
പ്ലേഗിന്റെ തിരിച്ചുവരവ്
വളരെ വർഷത്തെ നിശ്ശബ്ദതയ്ക്ക് ശേഷം, 1994   സെപ്തംബറിൽ   ഗുജറാത്തിലെ തീരദേശ പട്ടണമായ സൂററ്റിൽ  പ്ലേഗ് പൊട്ടിപ്പടരുകയുണ്ടായി.
ദൽഹി ,മുംബൈ , കൽക്കട്ട  തുടങ്ങിയ സ്ഥലങ്ങളിൽ നിന്നും 4780 കേസ്സുകൾ റിപ്പോർട്ട് ചെയ്തതിൽ , 167  കേസ്സുകൾ സ്ഥിരീകരിക്കപ്പെടുകയും 57  മരണങ്ങളും ഉണ്ടായി.
ഇന്ത്യൻ ആരോഗ്യ മന്ത്രാലയം അവസാനമായി റിപ്പോർട്ട്‌ ചെയ്ത 16  കേസുകളും 4  മരണങ്ങളും  , ഹിമാചൽ പ്രദേശിലെ സിംല ജില്ലയിൽപ്പെട്ട ഹാറ്റ് കൊടി (Hat Koti ) ഗ്രാമത്തിൽ നിന്നും 19  ഫെബ്രുവരി  2002 ല് ആയിരുന്നു.
യെഴ്സീനിയ പെസ്ടിസ് (Yersenia pestis ) ബാക്ടീരിയ
ചലന ശേഷി ഇല്ലാത്ത ,ഗ്രാം പോസിറ്റിവ് ,കൊക്കോ  ആകൃതിയിലുള്ള എന്റെറോ  ബാക്ടീരിയ , യെഴ്സീനിയ പെസ്ടിസ് ആണ് ബുബോനിക് (Bubonic ), പ്നയൂമോനിക് (Pneumonic ),സെപ്ടിസീമിക് (Septicemic  ) എന്നീ  മൂന്നു തരത്തിലുള്ള  പ്ലേഗ്  ഉണ്ടാക്കുന്നത്‌ .
പ്ലേഗ് പകരുന്ന വിധം
പ്ലേഗ്  ബാധിച്ച എലിച്ചെള്ള് ‌ (Rat flea)  കടിക്കുകയോ, രോഗിയുമായുള്ള സമ്പർക്കം കൊണ്ടോ ,അപൂർവമായി ശ്വസിക്കുന്നതിലൂടെയോ , രോഗബാധയുള്ള സാധനങ്ങൾ ഉള്ളിൽ ചെന്നോ ആണ് മനുഷ്യർക്കും ചെറു മൃഗങ്ങൾക്കും ഇടയിൽ ഈ രോഗം പകരുന്നത് .
ഒരു സ്ഥലത്ത്  പ്ലേഗ് ബാധ ഉണ്ടായാൽ ആദ്യം ചത്ത്‌ വീഴുന്നത് എലികളായിരിക്കും.
ചത്ത എലികളെ ഉപേക്ഷിച്ച് , എലിച്ചെള്ളുകൾ രക്തം കുടിക്കാനായി മനുഷ്യരെ കടിക്കും.
ഒരേ സമയം അനേകർക്ക്‌ രോഗബാധ ഉണ്ടാകും.
വളരെ ഗുരുതരം  ആയേക്കാവുന്ന ഈ രോഗം തക്ക സമയത്ത് ചികിത്സിച്ചില്ലെങ്കിൽ  മരണം സംഭവിക്കാം.
ചികിത്സിച്ചില്ലെങ്കിൽ രോഗ മരണ നിരക്ക് (case  fatality  rate ) മുപ്പതു മുതൽ അറുപതു ശതമാനം ആണ്.
രോഗ ലക്ഷണങ്ങൾ പ്ലേഗ് മൂലം തുടയിലുണ്ടായ മുഴകൾ
രോഗാണു സംക്രമണം മുതൽ രോഗലക്ഷണം പ്രത്യക്ഷപ്പെടുന്നതിനു (incubation period )  ദിവസം ഇടവേള ഉണ്ട്.
ഫ്ലൂ ബാധ പോലെ പെട്ടെന്ന് വലിയ  പനി,  കുളിര്, തലവേദന , ശരീരവേദന , ക്ഷീണം, ഓക്കാനം , ഛർദ്ദി എന്നിവയാണ് പ്രാരംഭ ലക്ഷണങ്ങൾ .
തുടർന്ന്, രോഗാണു ശരീരത്തിൽ പ്രവേശിച്ച രീതി അനുസരിച്ച്    ബുബോനിക് ,പ്നയൂമോനിക്,  സെപ്ടിസീമിക് എന്നീ  മൂന്നു തരത്തിലുള്ള  പ്ലേഗ് രോഗ ബാധയിൽ എതെങ്കിലും   ഒന്നായി രോഗം  സ്ഥിരപ്പെടും.
എലിച്ചെള്ള്‌ മുഖാന്തരമുണ്ടാകുന്ന  ബൂബോനിക് പ്ലേഗ്, കാലാന്തരത്തിൽ പ്നയൂമോനിക്,  സെപ്ടിസീമിക് എന്നീ   ഇനം പ്ലേഗ് ആയി മാറിയേക്കാം.
ഇവ രണ്ടും പകർത്തുന്നത് എലി ചെള്ളുകൾ അല്ല.
പ്ലേഗ്  നിയന്ത്രണം
പ്ലേഗ്  നിയന്ത്രിക്കുവാൻ  എലികളെയും, എലി ചെള്ളിനെയും  ഒരുമിച്ചു നശിപ്പിക്കണം.
ഹൈഡ്രജൻ സയനൈഡ്  (Hydrogen  cyanide ) ഉപയോഗിച്ചുള്ള   പുകക്കൽ (fumigation ) ആണ് ഏറ്റവും നല്ലത്.
പ്ലേഗ് ബാധ  ഉള്ളപ്പോൾ എലിവിഷം വച്ച് എലികളെ മാത്രം കൊല്ലുന്നതു അപകടമാണ്.
അവലംബം Pedro  N. Acha , Zoonoses  and Communicable Diseases Common to Man and  Animals , Second Ed .
P  132 .
Parks  Text  book  of Preventive and Social Medicine, 2007, 19th ed, Bhanot, Jabalpur
പ്ലേഗ് ഡോക്ടർ ഇംഗ്ലീഷ് വിലാസം https://ml.wikipedia.org/wiki/Plague_doctor Paul Fürst, engraving, c. 1721, of a plague doctor of Marseilles (introduced as 'Dr Beaky of Rome ').
His nose-case is filled with herbal material to keep off the plague.
പ്ലേഗ് രോഗികളെ ചികിത്സിച്ചിരുന്ന ഡോക്ടർ ആണ് പ്ലേഗ് ഡോക്ടർ .
കുറെയധികം പ്ലേഗ് ബാധിതരുള്ള നഗരങ്ങൾ പകർച്ചവ്യാധികളുടെ സമയത്ത് ഇവരെ വാടകയ്ക്കെടുത്തു.
നഗരം വേതനം നൽകുന്നതിനാൽ ഇവർ പാവപ്പെട്ടവരെയും പണക്കാരെയും ഒരു പോലെ ചികിത്സിച്ചു .
എങ്കിലും ചില ഡോക്ടർമാർ പ്രത്യേക ചികിത്സകൾക്കു പണം ഈടാക്കുന്നതിൽ കുപ്രസിദ്ധരായിരുന്നു .
ഇവർ സാധാരണയായി ശരിയായി പരിശീലിപ്പിക്കപ്പെട്ട ഡോക്ടർമാർ ആയിരുന്നില്ല .
പ്ലേഗ് ഡോക്ടർമാർ തങ്ങളുടെ കരാർ അനുസരിച്ചു എല്ലാവരെയും ചികില്സിച്ചിരുന്നു.
ഇവർ "സമൂഹ പ്ലേഗ് ഡോക്ടർമാർ" എന്നറിയപ്പെട്ടു .
പ്ലേഗ് ഡോക്ടർ വേഷം
പ്ലേഗ് ചികിൽസിക്കുന്ന ഡോക്ടർമാർ തങ്ങളെ വായുവിൽക്കൂടി പകരുന്ന രോഗങ്ങളിൽ നിന്ന് രക്ഷിക്കാൻ ധരിച്ചിരുന്ന വേഷമായിരുന്നു പ്ലേഗ് ഡോക്ടർ വേഷം .
പതിനേഴാം നൂറ്റാണ്ടിൽ ഉദ്ഭവിച്ച ഈ വേഷം ഒരു മേൽക്കോട്ടും സുഗന്ധ വസ്തുക്കൾ നിറച്ച,പക്ഷിയുടെ കൊക്ക് പോലുള്ള മുഖം മൂടിയും കൈയുറയും ബൂട്ടും വക്കുള്ള തൊപ്പിയും ഒരു പുറം ഓവർ കോട്ടും ഉൾപ്പെടുന്നവയായിരുന്നു..
മുഖം മൂടിയുടെ കണ്ണിന്റെ ഭാഗത്ത് തുറക്കാവുന്ന ഗ്ലാസും മൂക്കിന്റെ ഭാഗത്ത് പക്ഷികളുടെത് പോലുള്ള കൊക്കും ഉണ്ടായിരുന്നു.
രണ്ടു നാസാദ്വാരങ്ങൾ ഉണ്ടായിരുന്ന ഈ മുഖം മൂടിയിൽ സുഗന്ധ വസ്തുക്കള വെക്കാമായിരുന്നു.
കൊക്കിൽ ഉണങ്ങിയ പൂവുകളോ,ഔഷധ സസ്യങ്ങളോ,കർപ്പൂരമോ വെക്കാമായിരുന്നു.
അക്കാലത്ത് വിശ്വസിക്കപ്പെട്ടിരുന്നത് ദുർഗന്ധങ്ങളിൽ കൂടിയാണ് രോഗങ്ങള പടരുന്നത്‌ എന്നായിരുന്നു.
അതിനാൽ ദുർഗന്ധങ്ങൾ തടയാൻ വേണ്ടിയായിരുന്നു ഇങ്ങനെ സുഗന്ധവസ്തുക്കൾ വെച്ചിരുന്നത്.
പൈശാചിക ഗന്ധങ്ങളെ തടഞ്ഞ്,മുഖം മൂടിയിലെ ഔഷധ സസ്യങ്ങൾ തങ്ങളെ പ്ലേഗിൽ നിന്ന് രക്ഷിക്കുമെന്ന് ഡോക്ടർമാർ വിശ്വസിച്ചിരുന്നു.
ഈ വേഷത്തിലുണ്ടായിരുന്ന വക്കുള്ള തുകൽ തൊപ്പി തൊഴിൽ തിരിച്ചറിയാൻ സഹായിച്ചിരുന്നു.
പ്ലേഗ് രോഗികളെ തൊടാതെ അവരെ പരിശോധിക്കാനും ,ആളുകളെ അകറ്റി നിർത്താനും ,രോഗികളുടെ ഹൃദയ മിടിപ്പ് എടുക്കാനും മരം കൊണ്ടുള്ള വടികൾ ഉപയോഗിച്ചിരുന്നു.
ചരിത്രകാരന്മാർ പ്ലേഗ് ഡോക്ടർ വേഷത്തിന്റെ കണ്ടുപിടിത്തത്തിന്റെ ബഹുമതി നല്കുന്നത് ചാൾസ് ഡി ലൊർമെ നാണ് .
ഒരു പടച്ചട്ട പോലെയാണ് ഇത്തരം വേഷങ്ങൾ നിർമ്മിക്കപ്പെട്ടിരുന്നത് .
ഒരു പക്ഷിയുടെത് പോലെയുള്ള കൊക്കും,കണ്ണടയും ഇവയിലുണ്ടായിരുന്നു .
പതിനേഴാം നൂറ്റാണ്ടിലെ പ്രശസ്തമായ ഈ കവിത പ്ലേഗ് ഡോക്ടർ വേഷത്തെ വിവരിക്കുന്നു.
As may be seen on picture here, In Rome the doctors do appear, When to their patients they are called, In places by the plague appalled, Their hats and cloaks, of fashion new, Are made of oilcloth, dark of hue, Their caps with glasses are designed, Their bills with antidotes all lined, That foulsome air may do no harm, Nor cause the doctor man alarm, The staff in hand must serve to show Their noble trade where'er they go.
അവലംബം അടിക്കുറിപ്പുകൾ Plague doctors എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Abrams, J. J., The Road Not Taken , Simon Schuster, 2005, ISBN 1-4169-2483-3 Bauer, S. Wise, The Story of the World Activity Book Two: The Middle Ages : From the Fall of Rome to the Rise of the Renaissance , Peace Hill Press, 2003, ISBN 0-9714129-4-4 Boeckl, Christine M., Images of plague and pestilence: iconography and iconology , Truman State Univ Press, 2000, ISBN 0-943549-85-X Byfield, Ted, Renaissance: God in Man, A.D. 1300 to 1500: But Amid Its Splendors, Night Falls on Medieval Christianity , Christian History Project, 2010, ISBN 0-9689873-8-9 Byrne, Joseph Patrick, Encyclopedia of Pestilence, Pandemics, and Plagues , ABC-CLIO, 2008, ISBN 0-313-34102-8 Carmichael, Ann G., "SARS and Plagues Past", in SARS in Context: Memory, history, policy , ed.
by Jacalyn Duffin and Arthur Sweetman McGill-Queen’s University Press, 2006, ISBN 0-7735-3194-7 Center for Advanced Study in Theatre Arts, Western European stages , Volume 14, CASTA, 2002, Dolan, Josephine, Goodnow's History of Nursing , W. B. Saunders 1963 (Philadelphia and London), Library of Congress No. 16-25236 Ellis, Oliver Coligny de Champfleur, A History of Fire and Flame , London: Simkin, Marshall, 1932; repr.